钦定古今图书集成/明伦汇编/闺媛典/第298卷 > 皇清三十一 > 刘氏女
## 钦定古今图书集成/明伦汇编/闺媛典/第298卷 > 皇清三十一 > 刘氏女

按《曹县志》：刘氏女，幼许聘袁嘉棆，年十三，地方有小警，人情汹汹，遂仓卒归袁。棆年仅十二，素有痞症，居一载，疾剧，女徬徨吁天，愿以身代，竟不起。女恸，欲以身殉，家人止之，遂以棆兄子为嗣，鞠育周至。父病没，以哀切成疾，将革，呼子至榻前曰：“尔父没时，即欲相从，迄今十八年为未亡人者，徒以尔祖父母在堂，且有厚望于汝也。汝能读书自立，娱乐祖父母，吾目瞑矣。” 言讫而逝。